Bjarni Jónsson frá Vogi
Store norske leksikon,Historie,Norsk og nordisk historie,Islands historie
Bjarni Jónsson frá Vogi var en islandsk filolog, politiker, forfatter og gjendikter. Han var medlem av Alltinget og fra 1902 en av de fremste i kampen for islandsk selvstendighet.
Bjarni frá Vogi var medlem av Alltinget fra 1909 til 1926, og samtidig medlem av komiteen for sambandslovene med Danmark. Han var også redaktør av flere blader.Som gjendikter gjorde Bjarni seg bemerket med verk som Nadescha av Runeberg fra 1898, Huliðsheimar (Haugtussa) fra 1906 og Í helheimi (I Helheim) fra 1913 av Arne Garborg, og Norræn kvæði (Norrøne kvad) fra 1911. Dette var gjendiktninger fra landsmål, og diktene er trykt både på originalspråket og på islandsk. Dessuten oversatte han Johann Wolfgang von Goethes Faust, del I (1920), og romaner, blant annet av Bjørnstjerne Bjørnson: Brúðkaupslagið, som kom ut i 1897, og Á guðs vegum (Paa Guds veje) som kom ut i 1910. I tillegg ga han ut egne diktsamlinger og en rekke artikler om filologiske, historiske, politiske og samfunnsmessige spørsmål.Bjarni Jónsson underviste også ved Háskóli Íslands (Islands Universitet) fra 1915 til 1926. Les mer i Store norske leksikon landsmål Johan Ludvig Runeberg Islandsk litteratur Islands historie Island